
ΑΠΟΦΑΣΕΙ Σ 

Αριθμ. 5959 (1) 


Καθορισμός του τρόπου λειτουργίας του Κρατικού 
Λαχείου Κοινωνικής Αντίληψης της τεσσαρακοστής 
πρώτης (41ης) έκδοσής του, έτους 2007. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του α.ν. 339/1936 «περί Κρατικών Λα¬ 
χείων» (Φ.Ε.Κ. 512/Α720.11.1936). 

2. Τις διατάξεις του α.ν. 2038/1939 «περί τροποποιή- 
σεως των διατάξεων περί Κρατικών Λαχείων» (Φ.Ε.Κ. 
454/Α723.10.1939). 

3. Τις διατάξεις του α.ν. 143/1967 (Φ.Ε.Κ. 165/Α730.9.1967), 
«περί συστάσεως Κρατικού Λαχείου υπέρ Κοινωνικής Αντί¬ 
ληψης», όπως τροποποιήθηκε με τις διατάξεις της παρ. 17 
του άρθρου 16 του ν. 2873/2000 (Φ.Ε.Κ. 285/Α728.12.2000). 

4. Τις διατάξεις του άρθρου 93 π.δ. 284/1988 «Ορ¬ 
γανισμός του Υπουργείου Οικονομικών» (Φ.Ε.Κ. 128/ 
Α714.6.1988 και 165/Α75.8.1988). 


5. Τη σύμφωνη γνώμη της Επιτροπής Διοίκησης Κρα¬ 
τικών Λαχείων όπως διατυπώθηκε στις συνεδριάσεις 
στις 5.6.2007 και 10.7.2007. 

6. Το γεγονός ότι δεν δημιουργείται δαπάνη για τον 
κρατικό προϋπολογισμό, αποφασίζουμε: 

Εγκρίνουμε το πρόγραμμα λειτουργίας του Κρατικού 
Λαχείου Κοινωνικής Αντίληψης του έτους 2007, που έχει 
ως ακολούθως: 

1. Έκδοση του Λαχείου 

Για την ΜΑ' (41η)Έκδοση του Κρατικού Λαχείου Κοι¬ 
νωνικής Αντίληψης θα εκτυπωθούν εκατόν είκοσι (120) 
σειρές Λαχείων ή και όσες περισσότερες θα απαιτηθούν, 
από εκατό χιλιάδες (100.000) λαχεία η κάθε σειρά. Από 
τις σειρές που θα τυπωθούν θα κυκλοφορήσουν μόνον 
όσες, ανάλογα με τη ζήτηση, θα κρίνονται αναγκαίες. 

Η κλήρωση θα διενεργηθεί δημόσια ενώπιον της Επι¬ 
τροπής Διοίκησης Κρατικών Λαχείων την 31η Δεκεμ¬ 
βρίου, ημέρα Δευτέρα και ώρα 5 μ.μ. στην αίθουσα 
κληρώσεων της Διεύθυνσης Κρατικών Λαχείων. 

2. Αριθμός γραμματίων του Λαχείου 

Τα γραμμάτια του Λαχείου θα φέρουν αριθμούς από 
1 ως 100.000 

3. Τα χαρακτηριστικά των γραμματίων του Λαχείου 

Τ α γραμμάτια του Λαχείου στη μία όψη τους θα φέ¬ 
ρουν, εκτός από τον αριθμό τους το έμβλημα του κρά¬ 
τους, τον τίτλο του λαχείου, την ημερομηνία Έκδοσης, 
τον αύξοντα αριθμό της Έκδοσης, την ημερομηνία κλή¬ 
ρωσης, τη σειρά στην οποία ανήκουν, την προθεσμία 
μέσα στην οποία πρέπει να εμφανισθούν για πληρωμή 
των κερδών, την τιμή πώλησης, την κωδικοποιημένη 
γραμμή ταυτοποίησης του λαχείου καθώς και τις υπο¬ 
γραφές του Υφυπουργού Οικονομίας και Οικονομικών 
και του Διευθυντή της Διεύθυνσης Κρατικών Λαχείων. 

Στην άλλη όψη τους θα φέρουν εκτυπωμένα κείμενα 
σχετικά με τους λαχνούς, καθώς και γραμμογράφηση 
για την συμπλήρωση των στοιχείων των τυχερών των 
μεσαίων και μεγάλων λαχνών, μόνο από τους πωλητές 
του λαχείου. 

4. Πώληση των γραμματίων του Λαχείου 

Η πώληση των γραμματίων του Λαχείου, που θα κυ¬ 
κλοφορήσει σε πεντάδες συνεχόμενων αριθμών (1-5 και 
6-0), ενεργείται σε ποσότητες των εκατό (100) γραμ¬ 
ματίων, καθώς και σε πολλαπλάσια του αριθμού αυτού 
ως κατωτέρω: 

Α) Με μετρητά: Από το Ταμείο της Δ/νσης Κρατικών 
Λαχείων σε όλους. 

Β) Με πίστωση σε: 

α) Πράκτορες του Εθν. Λαχείου, βάσει εγγυητικής επι¬ 
στολής Τ ράπεζας. 

β) Λαχειοπώλες, βάσει εγγυητικής επιστολής Τράπε¬ 
ζας, που να καλύπτει την αξία των γραμματίων, σύμφω¬ 
να με τα οριζόμενα στην υπ’ αριθμ. 5961/19.6.2001 Υπουρ¬ 
γική Απόφαση (Φ.Ε.Κ. 833/Β729.6.2001). Τα γραμμάτια 
που θα πουληθούν με πίστωση πρέπει να εξοφληθούν 
ως εξής: Το 50% στις 16.1.2008 και το υπόλοιπο 50% 
στις 11.2.2008. 

5. Τιμή πώλησης των γραμματίων του Λαχείου 

Η τιμή πώλησης κάθε γραμματίου ορίζεται σε πέντε 
ευρώ (5 €). 

6. Παρεχόμενη προμήθεια 

Σε όσους αγοράζουν γραμμάτια του Λαχείου για με¬ 
ταπώληση παρέχεται προμήθεια η οποία ορίζεται -γε¬ 
νικά- σε ποσοστό 12% επί της ονομαστικής αξίας των 
αγοραζόμενων γραμματίων. 

Επίσης χορηγείται πρόσθετη προμήθεια επί της ονο¬ 
μαστικής αξίας των αγοραζόμενων γραμματίων σε πρά¬ 
κτορες και λαχειοπώλες με πίστωση που θα αγοράσουν 
από τη ΔΚΛ ποσότητα λαχείων άνω των 20.000 γραμ¬ 
ματίων και μόνο για την επί πλέον ποσότητα του ορίου 
αυτού σύμφωνα με την παρακάτω κλίμακα: 

• Για αγορές γραμματίων από 20.001 έως 50.000 γραμ¬ 
μάτια, χορηγείται πρόσθετη προμήθεια 1,55%. 

• Για αγορές από 50.001 έως 100.000 γραμμάτια και 
μόνο γί αυτές χορηγείται πρόσθετη προμήθεια 1,85%. 

• Για αγορές από 100.001 έως 200.000 γραμμάτια και 
μόνο γί αυτές, χορηγείται πρόσθετη προμήθεια 2,10% 
ενώ, 

• Για τις αγορές άνω των 200.000 γραμματίων χο¬ 
ρηγείται πρόσθετη προμήθεια 2,35% και μόνο για την 
επιπλέον ποσότητα του ορίου αυτού. 

Η κλίμακα ισχύει για πωλήσεις 100 σειρών. Για πωλή- 
σεις πάνω από 100 σειρές και μέχρι 105, για κάθε σειρά 
που πωλείται ολόκληρη, όλα τα παραπάνω κλιμάκια 
αυξάνονται κατά 0,05, ενώ για πωλήσεις άνω των 105 
σειρών, για κάθε σειρά που πωλείται ολόκληρη, όλα τα 
κλιμάκια αυξάνονται επιπλέον κατά 0,1. 

7. Βασικά κέρδη κλήρωσης 

Στα βασικά κέρδη της κλήρωσης μετέχουν τα γραμμά¬ 
τια όλων των σειρών που κυκλοφόρησαν, εκ των οποίων 
κερδίζουν, σαράντα τρεις (43) λαχνοί ως ακολούθως: 

Λαχνοί Κέρδη Σύνολο € 

κατά λαχνό 


1 

X 

5.000.000 

€ 

= 5.000.000 

4 

X 

1.250.000 

€ 

= 5.000.000 

1 

X 

500.000 

€ 

= 500.000 

2 

X 

300.000 

€ 

= 600.000 

5 

X 

200.000 

€ 

= 1.000.000 

10 

X 

100.000 

€ 

= 1.000.000 

20 

X 

50.000 

€ 

= 1.000.000 


Σύνολο 43 14.100.000 

Επίσης κερδίζουν από πέντε ευρώ ( 5 € ) όλα τα 
γραμμάτια ανεξάρτητα από σειρά που οι αριθμοί τους 
έχουν τα δύο τελευταία ψηφία όμοια με τα δύο τελευ¬ 
ταία ψηφία του πρώτου, δεύτερου, τρίτου, τέταρτου και 
πέμπτου Λαχνού της γενικής κλήρωσης, με τη σειρά 
που κληρώθηκαν. 


8. Πρόσθετα κέρδη κλήρωσης 

Στα πρόσθετα κέρδη της γενικής κλήρωσης μετέχουν 
όλα τα γραμμάτια, ανεξάρτητα από σειρά, και αυτά 
κερδίζουν: 

α) Από 20.000 €, όλα τα γραμμάτια στις άλλες σειρές 
που έχουν τον ίδιο αριθμό με αυτόν που κληρώθηκε 
πρώτος στη γενική κλήρωση και κέρδισε 5.000.000 €. 

β) Από 10.000 € όλα τα γραμμάτια στις άλλες σειρές 
που έχουν τους ίδιους αριθμούς με αυτούς που κλη¬ 
ρώθηκαν δεύτερος, τρίτος, τέταρτος και πέμπτος στη 
γενική κλήρωση και κέρδισαν από 1.250.000 €. 

γ) Από 5.000 € όλα τα γραμμάτια στις άλλες σειρές 
που έχουν τον ίδιο αριθμό με τον έκτο λαχνό της γε¬ 
νικής κλήρωσης και κέρδισε 500.000 €. 

δ) Από 3.000 € όλα τα γραμμάτια στις άλλες σειρές 
που έχουν τους ίδιους αριθμούς με τον έβδομο και 
όγδοο λαχνό της γενικής κλήρωσης και κέρδισαν από 
300.000 €. 

ε) Από 2.000 € όλα τα γραμμάτια στις άλλες σειρές που 
έχουν τους ίδιους αριθμούς με τους επόμενους 5 λαχνούς 
της γενικής κλήρωσης και κέρδισαν από 200.000 €. 

στ) Από 1.000 € όλα τα γραμμάτια στις άλλες σειρές 
που έχουν τους ίδιους αριθμούς με τους επόμενους 
10 λαχνούς της γενικής κλήρωσης και κέρδισαν από 
100.000 € και 

ζ) Από 500 € όλα τα γραμμάτια στις άλλες σειρές 
που έχουν τους ίδιους αριθμούς με τους υπόλοιπους 
20 λαχνούς της γενικής κλήρωσης και κέρδισαν από 
50.000 €. 

Εφόσον τα διανεμόμενα τελικά κέρδη υπολείπονται 
του κατωτάτου ορίου, όπως τούτο ορίζεται στην πα¬ 
ράγραφο 9 της παρούσας, θα κληρωθεί ένας ή περισ¬ 
σότεροι λαχνοί αξίας όχι μεγαλύτερης των 150.000 €, 
που μαζί με τα πρόσθετα κέρδη τους, ανά σειρά, θα 
κερδίζουν το ποσό που απαιτείται για να συμπληρωθεί 
το ως άνω ποσοστό ή θα χρησιμοποιηθεί για τη δημι¬ 
ουργία λαχνών ειδικής κλήρωσης σύμφωνα με απόφα¬ 
ση της ΕΔΚΛ και κατόπιν εισήγησης της Διεύθυνσης 
Κρατικών Λαχείων. 

9. Διανεμητέα κέρδη 

Τα ποσά που θα διατεθούν για λαχνούς δεν μπορεί να 
είναι λιγότερα από το ποσοστό 53% των ακαθαρίστων 
εισπράξεων του λαχείου. 

10. Τρόπος κλήρωσης 

Χρησιμοποιούνται πέντε ανεξάρτητα στοιχεία ηλε- 
κτρομηχανικών κληρωτίδων και μια πνευματοδυναμική 
κληρωτίδα. Οι πέντε ηλεκτρομηχανικές κληρωτίδες 
περιέχουν η κάθε μία στον κυλινδρικό τροφοδότη της 
δέκα σφαιρίδια που στο εξωτερικό μέρος καθενός είναι 
γραμμένος ένας μονοψήφιος αριθμός από το 0 έως το 
9. Μέσα στην πνευματοδυναμική κληρωτίδα ρίχνονται 
τόσα σφαιρίδια, όσες είναι οι σειρές του λαχείου που 
κυκλοφόρησαν. 

Στο εξωτερικό καθενός από τα σφαιρίδια της πνευ- 
ματοδυναμικής κληρωτίδας είναι γραμμένος ένας αριθ¬ 
μός που αντιστοιχεί στον αριθμό μίας των σειρών του 
λαχείου που κυκλοφόρησαν. 

Μετά από αυτά, τίθενται σε κίνηση οι πέντε ηλε¬ 
κτρομηχανικές κληρωτίδες και μόλις σταματήσουν, οι 
αριθμοί των σφαιριδίων που έχουν εγκλωβιστεί τυχαία 
στους κυλινδρικούς τροφοδότες, διαβαζόμενοι από τα 

αριστερά προς τα δεξιά, όπως φαίνονται από τη θέση 
των θεατών, σχηματίζουν έναν ενιαίο αριθμό. Στη συνέ¬ 
χεια τίθεται σε κίνηση η πνευματοδυναμική κληρωτίδα 
και εξάγεται ένα σφαιρίδιο. 

Ο αριθμός που σχηματίζεται από τις πέντε ηλεκτρομη- 
χανικές κληρωτίδες προσδιορίζει τον αριθμό του γραμ¬ 
ματίου που κερδίζει τον Α' λαχνό των 5.000.000 €, ενώ ο 
αριθμός που είναι γραμμένος στο σφαιρίδιο που βγήκε 
από την πνευματοδυναμική κληρωτίδα προσδιορίζει τη 
σειρά στην οποία ανήκει ο αριθμός που κερδίζει. 

Μετά την κλήρωση του λαχνού αυτού, κερδίζουν αυ¬ 
τομάτως τον δεύτερο, τρίτο, τέταρτο και πέμπτο λαχνό, 
οι υπόλοιποι 4 λαχνοί της ίδιας πεντάδας με αυτή του 
πρώτου λαχνού, χωρίς να κληρωθούν και ανήκουν στην 
ίδια σειρά. (ΠΕΝΤΑΔΥΜΟΣ ΛΑΧΝΟΣ). 

Κατά τον ίδιο τρόπο κλήρωσης προσδιορίζεται το 
γραμμάτιο, το οποίο θα κερδίσει τον έκτο, τον έβδομο 
κ.λπ. λαχνό, μέχρι να εξαντληθούν οι 43 λαχνοί που 
αναφέρονται στην παρ.7 της παρούσας, καθώς και οι 
τυχόν επιπλέον λαχνοί εφόσον θα υπάρχει υπολειπό- 
μενο αδιάθετο ποσό κερδών. 

Με απόφαση της ΕΔΚΛ θα καθορισθεί επίσης το ποσό 
που θα κερδίζουν οι πρόσθετοι αριθμοί των τυχόν επι¬ 
πλέον λαχνών στις άλλες σειρές. 

Τα σφαιρίδια που έχουν εγκλωβιστεί στους τροφοδό¬ 
τες των ήλεκτρο μηχανικών κληρωτίδων, επαναφέρονται 
μηχανικά στο δάπεδο του χώρου ανάδευσης, ενώ το 
σφαιρίδιο που έχει απελευθερωθεί από την πνευματο¬ 
δυναμική κληρωτίδα, επαναρρίχνεται σ’ αυτήν πριν το 
σχηματισμό του δεύτερου, τρίτου κλπ. αριθμών. 

Σε περίπτωση κατά την οποία, λαχνός των βασικών 
κερδών της γενικής κλήρωσης κληρωθεί σε γραμμάτιο 
που δεν πουλήθηκε, η κλήρωση επαναλαμβάνεται ως 
προς τη σειρά. 

Μετά τη γενική διενεργείται η Ειδική Κλήρωση, εφό¬ 
σον συντρέχουν οι προϋποθέσεις της τελευταίας πα¬ 
ραγράφου του άρθρου 8 της παρούσας, στην οποία 
μετέχουν όλα τα γραμμάτια, ανεξάρτητα από σειρά, τα 
οποία δεν κληρώθηκαν κατά τη γενική κλήρωση. 

Τα γραμμάτια που κατά τη γενική κλήρωση κερδίζουν 
από 5 € το καθένα ως προς τη συμμετοχή τους στην κλή¬ 
ρωση που συνεχίζεται, δε θεωρούνται ότι κληρώθηκαν. 

Για τη διενέργεια της ειδικής κλήρωσης, χρησιμοποιού¬ 
με μόνο τις πέντε ηλεκτρομηχανικές κληρωτίδες και τα 
σφαιρίδια που βρίσκονται στο χώρο ανάδευσής τους. 

Στη συνέχεια, τίθενται σε κίνηση οι πέντε ηλεκτρομη¬ 
χανικές κληρωτίδες και όταν σταματήσουν, οι αριθμοί 
των σφαιριδίων που έχουν εγκλωβιστεί τυχαία στους 
κυλινδρικούς τροφοδότες, σχηματίζουν κατά τον τρόπο 
που περιγράφεται παραπάνω, τον αριθμό των γραμ¬ 
ματίων, τα οποία, ανεξάρτητα από σειρά, κερδίζουν 
κατά σειρά, τους λαχνούς των βασικών κερδών κάθε 
σειράς όπως αυτοί προσδιορίζονται από την απόφαση 
της ΕΔΚΛ. 

Μετά την ανάγνωση των αριθμών των σφαιριδίων, αυτά, 
όπως και κατά τη γενική κλήρωση επαναφέρονται με 
μηχανικό τρόπο στο δάπεδο των χώρων ανάδευσης. 

Εάν κατά τη διαδρομή, τόσο της γενικής όσο και της 
ειδικής κλήρωσης, εξαχθεί αριθμός γραμματίου που 
κληρώθηκε ήδη, η κλήρωση επαναλαμβάνεται ως προς 
τον αριθμό. 

Επίσης εάν σχηματισθεί ο αριθμός 00000 θεωρείται 
ότι κληρώθηκε ο αριθμός 100.000. 


Η Διεύθυνση Κρατικών Λαχείων, πριν από την έναρ¬ 
ξη της κλήρωσης καταθέτει στην Επιτροπή Διοίκησης 
Κρατικών Λαχείων πίνακα των γραμματίων του Λαχείου 
που δεν πουλήθηκαν. 

Ο πίνακας αυτός είναι υπογεγραμμένος από τους: Δι¬ 
ευθυντή της Διεύθυνσης Κρατικών Λαχείων, Προϊστάμενο 
του Τμήματος Εποπτείας και Εσωτερικού Ελέγχου και 
Προϊστάμενο Γραμματείας της ίδιας Υπηρεσίας και θε¬ 
ωρημένος, πριν από την έναρξη της κλήρωσης, από τον 
Πρόεδρο της Επιτροπής Διοίκησης Κρατικών Λαχείων. 

Όλα τα γραμμάτια που δεν πουλήθηκαν, εκτός από 
εκείνα τα οποία κερδίζουν -τυχόν- ποσά από τα πρό¬ 
σθετα κέρδη της γενικής και ειδικής κλήρωσης κάθε σει¬ 
ράς, μετά την κλήρωση καταστρέφονται με φωτιά ή με 
πολτοποίηση. Γ ια την καταστροφή συντάσσεται σχετικό 
πρωτόκολλο, το οποίο υπογράφεται από το Διευθυντή 
της Διεύθυνσης Κρατικών Λαχείων, τον Προϊστάμενο 
του Τμήματος Εποπτείας και Εσωτερικού Ελέγχου και 
τον Προϊστάμενο Γ ραμματείας της Υπηρεσίας. 

Οι αριθμοί που κερδίζουν, οι σειρές και τα αντίστοιχα 
ποσά των βασικών κερδών και των πρόσθετων κερδών: 
α) της γενικής κλήρωσης και β) της κλήρωσης κάθε 
σειράς, εκφωνούνται από υπαλλήλους της Διεύθυνσης 
Κρατικών Λαχείων και καταγράφονται σε αριθμημένα 
τεμάχια χάρτου. 

Τα αποτελέσματα των κληρώσεων, τα οποία θα δι- 
εξαχθούν ως ανωτέρω, καταχωρούνται από τη Γραμ- 
ματέα της Επιτροπής Διοίκησης Κρατικών Λαχείων, σε 
πρωτόκολλο, που υπογράφεται από την ίδια, τα μέλη, 
και τον Πρόεδρο της Επιτροπής Διοίκησης Κρατικών 
Λαχείων. 

Με βάση το πρωτόκολλο αυτό εκδίδεται από τη Διεύ¬ 
θυνση Κρατικών Λαχείων ο επίσημος πίνακας κερδών, 
με τον οποίο -αποκλειστικά- ενεργούνται οι πληρωμές 
των κερδών. 

11. Πληρωμή των κερδών 

Τα κέρδη, στα οποία επιβάλλεται φόρος 10% μετά 
την αφαίρεση αφορολόγητου ποσού 100 € κατά λαχνό 
καταβάλλονται βάσει του επίσημου πίνακα κερδών, μόνο 
με την εμφάνιση και παράδοση στη Διεύθυνση Κρατικών 
Λαχείων, του ίδιου του γραμματίου που κέρδισε και 
μετά την εξακρίβωση της γνησιότητάς του. 

Σε περίπτωση πολλαπλού κέρδους, καταβάλλεται 
μόνο το μεγαλύτερο κέρδος. 

12. Παραγραφή 

Το δικαίωμα για είσπραξη κέρδους παραγράφεται 
μετά την πάροδο τεσσάρων (4) μηνών από την ημέρα 
της κλήρωσης. Τα κέρδη που παραγράφονται περιέρ¬ 
χονται στο Δημόσιο και διατίθενται κατά το νόμο. 

13. Γενικά Έξοδα 

Τα έξοδα κάθε μορφής, ήτοι εκτύπωσης, διανομής, 
διαχείρισης κ,λπ. καθορίζονται με απόφαση της Επι¬ 
τροπής Διοίκησης Κρατικών Λαχείων. 

14. Διαφήμιση - Προβολή 

Ποσοστό μέχρι 6% επί των ακαθαρίστων εισπράξεων 
του Λαχείου διατίθεται για τη διαφήμιση, προώθηση και 
προβολή των Κρατικών Λαχείων. 

15. Νομικές σχέσεις προς το Λαχείο 

Η Διεύθυνση Κρατικών Λαχείων δεν φέρει καμία ευ¬ 
θύνη για γεγονότα που δεν προβλέπονται από την από¬ 
φαση αυτή ή για πράξεις ή παραλείψεις των πωλητών 
των λαχείων που έγιναν κατά παράβαση αυτής. 

Η τυχόν αναγραφή επί του γραμματίου ονόματος ή 
ονομάτων, σε ένδειξη ιδιοκτησίας, ή συνιδιοκτησίας, δεν 
έχει ισχύ απέναντι στη Διεύθυνση Κρατικών Λαχείων. 
Γραμμάτια του λαχείου μπορεί να στέλνονται, μετά από 
αίτηση των ενδιαφερομένων, ταχυδρομικός ή με εξου¬ 
σιοδοτημένες ιδιωτικές ταχυδρομικές εταιρείες και με 
δική τους αποκλειστικά ευθύνη. 

Γραμμάτια που πουλήθηκαν δεν γίνονται δεκτά για 
επιστροφή, εκτός αν η διάθεσή τους στο αγοραστικό 
κοινό είναι αδύνατη για λόγους ανωτέρας βίας. 

Η Διεύθυνση Κρατικών Λαχείων δύναται να προβαί¬ 
νει στη δημοσίευση των φωτογραφιών κ.λπ. στοιχείων 
των τυχερών καθώς και στην τηλεοπτική παρουσίαση, 
εφόσον αυτοί συναινούν. 

Με απόφασή της η ΕΔΚΛ, μπορεί να αλλάζει και να 
καθορίζει τον τρόπο διεξαγωγής της κλήρωσης καθώς 
επίσης να μεταβάλει τα χρησιμοποιούμενα υλικά της 
κλήρωσης δηλαδή κληρωτίδες, σφαιρίδια κ.λπ. 

16. Διαχειριστικές και λογιστικές ενέργειες 

Η Διεύθυνση Κρατικών Λαχείων, ως προς τις διαχει¬ 
ριστικές και λογιστικές ενέργειες, πρέπει να ακολουθεί 
όσα ισχύουν για το Λαϊκό Λαχείο. 

Κάθε θέμα σχετικά με το Κρατικό Λαχείο Κοινωνικής 
Αντίληψης, που δεν προβλέπεται από την απόφαση 
αυτή, ρυθμίζεται με απόφαση της Επιτροπής Διοίκησης 
Κρατικών Λαχείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΓΕΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Γ. ΑΛΟΓΟΣΚΟΥΦΗΣ Δ. ΑΒΡΑΜΟΠΟΥΛΟΣ 

-♦- 

( 2 ) 

Επιβολή πολλαπλού τέλους. 

Η ΠΡΟΪΣΤΑΜΕΝΗ ΤΟΥ ΤΕΛΩΝΕΙΟΥ ΛΑΥΡΙΟΥ 

Με την υπ’ αριθμ. 39/06/24.8.2007 καταλογιστική της 
πράξη καταλόγισε σε βάρος των: 

1. ΣΑΠΠΙΔΟΥ ΑΘΑΝΑΣΙΑΣ του ΜΑΤΘΑΙΟΥ, με Α.Δ.Τ. Ν 
608203 και Α.Φ.Μ. 123446648, άγνωστης διαμονής, 

2. ΝΑΚΟΥ ΔΙΑΜΑΝΤΙΝΑΣ του ΔΙΟΝΥΣΙΟΥ, με Α.Δ.Τ. Ξ 
323851 και Α.Φ.Μ. 130882528, κατοίκου Νίκαιας Αττικής, 
Μουσών 1, πολλαπλό τέλος ύψους 12.129,33 ευρώ, πλέ¬ 
ον Τ.Χ. και Ο.Γ.Α. 2,4%, για λαθρεμπορία 13.686 λίτρων 
μπύρας, το οποίο επιμέρισε ως εξής: 

α) Στη ΣΑΠΠΙΔΟΥ ΑΘΑΝΑΣΙΑ 8.086,22 ευρώ πλέον Τ.Χ. 
και Ο.Γ.Α. 2,4%. 

β) Στη ΝΑΚΟΥ ΔΙΑΜΑΝΤΙΝΑ 4.043,11 ευρώ πλέον Τ.Χ. 
και Ο.Γ.Α. 2,4%. 

Κάθε μία από τις ανωτέρω κηρύχθηκε αλληλεγγύως 
υπόχρεη για την καταβολή του συνόλου του πολλαπλού 
τέλους. 

Με την ίδια ως άνω καταλογιστική πράξη κηρύχθηκε 
αλληλεγγύως υπόχρεο για την καταβολή του συνόλου 
του πολλαπλού τέλους, το νομικό πρόσωπο της εταιρείας 
«\Λ/ΟΒΙ_0 ΟΡ ΤΒΑϋΕ» με έδρα την Αθήνα, Εμμ. Μπενάκη 16 
και Α.Φ.Μ. 094498866 όπως εκάστοτε εκπροσωπείται. 

Η Προϊσταμένη 
Ε. ΣΟΥΡΛΑΤΖΗ 

Επιβολή πολλαπλού τέλους. 

Η ΠΡΟΪΣΤΑΜΕΝΗ ΤΟΥ ΤΕΛΩΝΕΙΟΥ ΛΑΥΡΙΟΥ 

Με την υπ’ αριθμ. 70/06/24.8.2007 καταλογιστική της 
πράξη καταλόγισε σε βάρος των: 

1. ΣΑΠΠΙΔΟΥ ΑΘΑΝΑΣΙΑΣ του ΜΑΤΘΑΙΟΥ, με Α.Δ.Τ. Ν 
608203 και Α.Φ.Μ. 123446648, άγνωστης διαμονής, 

2. ΝΑΚΟΥ ΔΙΑΜΑΝΤΙΝΑΣ του ΔΙΟΝΥΣΙΟΥ, με Α.Δ.Τ. Ξ 
323851 και Α.Φ.Μ. 130882528, κατοίκου Νίκαιας Αττικής, 
Μουσών 1, πολλαπλό τέλος ύψους 41.636.,80 ευρώ, πλέ¬ 
ον Τ.Χ. και Ο.Γ.Α. 2,4%, για λαθρεμπορία 13.591 λίτρων 
μπύρας, το οποίο επιμέρισε ως εξής: 

α) Στη ΣΑΠΠΙΔΟΥ ΑΘΑΝΑΣΙΑ 24.982,08 ευρώ πλέον 
Τ.Χ. και Ο.Γ.Α. 2,4%. 

β) Στη ΝΑΚΟΥ ΔΙΑΜΑΝΤΙΝΑ 16.654,72 ευρώ πλέον Τ.Χ. 
και Ο.Γ.Α. 2,4%. 

Κάθε μία από τις ανωτέρω κηρύχθηκε αλληλεγγύως 
υπόχρεη για την καταβολή του συνόλου του πολλαπλού 
τέλους. 

Με την ίδια ως άνω καταλογιστική πράξη κηρύχθηκε 
αλληλεγγύως υπόχρεο για την καταβολή του συνόλου 
του πολλαπλού τέλους, το νομικό πρόσωπο της εται¬ 
ρείας «ννΟΒΕϋ ΟΡ ΤΒΑΩΕ» με έδρα την Αθήνα, Εμμ. 
Μπενάκη 16 και Α.Φ.Μ. 094498866 όπως εκάστοτε εκ¬ 
προσωπείται. 

Η Προϊσταμένη 
Ε. ΣΟΥΡΛΑΤΖΗ 

-♦- 

Επιβολή πολλαπλού τέλους. 

Η ΠΡΟΪΣΤΑΜΕΝΗ ΤΟΥ ΤΕΛΩΝΕΙΟΥ ΛΑΥΡΙΟΥ 

Με την υπ’ αριθμ. 10/24.8.2007 καταλογιστική της πρά¬ 
ξη καταλόγισε σε βάρος των : 

1. ΣΑΠΠΙΔΟΥ ΑΘΑΝΑΣΙΑΣ του ΜΑΤΘΑΙΟΥ, με Α.Δ.Τ. Ν 
608203 και Α.Φ.Μ. 123446648, άγνωστης διαμονής, 

2. ΝΑΚΟΥ ΔΙΑΜΑΝΤΙΝΑΣ του ΔΙΟΝΥΣΙΟΥ, με Α.Δ.Τ. Ξ 
323851 και Α.Φ.Μ. 130882528, κατοίκου Νίκαιας Αττικής, 
Μουσών 1, πολλαπλό τέλος ύψους 90.187,20 ευρώ, πλέον 
Τ.Χ. και Ο.Γ.Α. 2,4%, για λαθρεμπορία 25.713,36 λίτρων 
μπύρας, το οποίο επιμέρισε ως εξής: 

α) Στη ΣΑΠΠΙΔΟΥ ΑΘΑΝΑΣΙΑ 24.112,32 ευρώ πλέον 
Τ.Χ. και Ο.Γ.Α. 2,4%. 

β) Στη ΝΑΚΟΥ ΔΙΑΜΑΝΤΙΝΑ 36.074,88 ευρώ πλέον Τ.Χ. 
και Ο.Γ.Α. 2,4%. 

Κάθε μία από τις ανωτέρω κηρύχθηκε αλληλεγγύως 
υπόχρεη για την καταβολή του συνόλου του πολλαπλού 
τέλους. 

Με την ίδια ως άνω καταλογιστική πράξη κηρύχθηκε 
αλληλεγγύως υπόχρεο για την καταβολή του συνόλου 
του πολλαπλού τέλους, το νομικό πρόσωπο της εται¬ 
ρείας «ννΟΒΕΟ ΟΡ ΤΒΑΩΕ» με έδρα την Αθήνα, Εμμ. 
Μπενάκη 16 και Α.Φ.Μ. 094498866 όπως εκάστοτε εκ¬ 
προσωπείται. 

Η Προϊσταμένη 
Ε. ΣΟΥΡΛΑΤΖΗ 

Αριθμ. 34817 (5) 

Έγκριση Κανονισμού Προεκτιμώμενων Αμοιβών της ΚΤΗ¬ 
ΜΑΤΟΛΟΓΙΟ Α.Ε των μελετών κτηματογράφησης για 
τη δημιουργία Εθνικού Κτηματολογίου». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 10 του άρθρου 45 του ν. 
3316/2005 «Ανάθεση και εκτέλεση δημοσίων συμβάσεων 
εκπόνησης μελετών και παροχής συναφών υπηρεσιών 
και άλλες διατάξεις» (Α' 42), που προστέθηκε με το 
άρθρο 5 παρ. 6 περ. δ' του ν. 3481/2006 «Τροποποιή¬ 
σεις στη νομοθεσία για το Εθνικό Κτηματολόγιο, την 
ανάθεση και εκτέλεση συμβάσεων έργων και μελετών 
και άλλες διατάξεις» (Α' 162). 

2. Τις διατάξεις του ν. 2308/1995 «Κτηματογράφηση 
για τη δημιουργία Εθνικού Κτηματολογίου. Διαδικασία 
έως τις πρώτες εγγραφές στα κτηματολογικά βιβλία 
και άλλες διατάξεις», όπως ισχύει. 

3. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» (Α' 98). 

4. Την υπ’ αριθμ. 425/09.2/17.7.2007 απόφαση του Δ.Σ. 
του ΟΚΧΕ περί εγκρίσεως του Κανονισμού Προεκτιμώ¬ 
μενων Αμοιβών της εταιρείας «ΚΤΗΜΑΤΟΛΟΓΙΟ Α.Ε» 
για τις μελέτες κτηματογράφησης για τη δημιουργία 
Εθνικού Κτηματολογίου. 

5. Την υπ’ αριθμ. 286/11/18.6.2007 απόφαση του Δ.Σ. της 
«ΚΤΗΜΑΤΟΛΟΓΙΟ Α.Ε.». 


6. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Α. Εγκρίνεται ο παρακάτω Κανονισμός Προεκτιμώ¬ 
μενων Αμοιβών της εταιρείας «ΚΤΗΜΑΤΟΛΟΓΙΟ Α.Ε.» 
για μελέτες κτηματογράφησης για τη δημιουργία του 
Εθνικού Κτηματολογίου: 

Άρθρο 1 

Αντικείμενο - Γενικές παραδοχές 

1. Οι αμοιβές του παρόντος Κανονισμού αποτελούν την 
υποχρεωτική για την Κτηματολόγιο Α.Ε. βάση για τον 
υπολογισμό των προεκτιμώμενων αμοιβών των μελετών 
κτηματογράφησης για τη δημιουργία του Εθνικού Κτη¬ 
ματολογίου, σύμφωνα με τις διατάξεις του ν. 2308/1995, 
όπως ισχύει. 

2. Σκοπός του παρόντος Κανονισμού είναι ο καθορι¬ 
σμός των ενιαίων τιμών για τις μονάδες φυσικού αντι¬ 
κειμένου των μελετών κτηματογράφησης και για τις 
εργασίες που απαιτούνται μέχρι τις πρώτες εγγραφές 
στα κτηματολογικά βιβλία για την δημιουργία του Εθνι¬ 
κού Κτηματολογίου. 

3. Για τον υπολογισμό των ενιαίων τιμών ελήφθησαν 
υπόψη η πυκνότητα των κτηματολογικών πληροφορι¬ 
ών, η ακρίβεια των κτηματολογικών διαγραμμάτων των 
αστικών και αγροτικών περιοχών και η κατάτμηση του 
εδάφους. Οι τιμές αυτές εφαρμόζονται ανάλογα με την 
κατηγορία της κτηματογραφούμενης περιοχής, σύμφω¬ 
να με την παρακάτω ταξινόμηση: 


Κατηγορίες περιοχών 

1. Αστικές περιοχές 

Οι περιοχές που περιλαμβάνουν τη δομημένη επιφάνεια ενός οικισμού, καθώς και 
την πέριξ αυτού περιοχή, εφόσον σε αυτήν παρατηρείται μεγάλη κατάτμηση εδά¬ 
φους. 

1.1 Πυκνοδομημένες 
αστικές περιοχές 

Ως πυκνοδομημένες χαρακτηρίζονται οι αστικές περιοχές, οι οποίες παρουσιάζουν 
μεγάλη πυκνότητα δικαιωμάτων, ενδεικτικά και όχι περιοριστικά, περιοχές με πυκνή 
δόμηση, υψηλό συντελεστή δόμησης, μεγάλο ποσοστό κάλυψης, μικρό ποσοστό 
αδόμητων οικοπέδων. 

1.2Αραιοδομημένες 
αστικές περιοχές 

Ως αραιοδομημένες χαρακτηρίζονται οι αστικές περιοχές, οι οποίες δεν παρουσι¬ 
άζουν τα παραπάνω χαρακτηριστικά. 

2. Αγροτικές περιοχές 

Οι περιοχές, που δεν παρουσιάζουν τα χαρακτηριστικά των αστικών περιοχών και 
περιλαμβάνουν αγροτικές, δασικές, χορτολιβαδικές και ορεινές εκτάσεις. 

2.1 Αγροτικές περιοχές 
μεγάλης κατάτμησης 

Ως μεγάλης κατάτμησης χαρακτηρίζονται οι αγροτικές περιοχές, στις οποίες η 
μέση ιδιοκτησία είναι μικρότερη ή ίση των 16 στρεμμάτων. 

2.2 Αγροτικές περιοχές 
μικρής κατάτμησης 

Ως μικρής κατάτμησης χαρακτηρίζονται οι αγροτικές περιοχές, στις οποίες η μέση 
ιδιοκτησία είναι μεγαλύτερη από 16 στρέμματα. 


4. Η προεκτιμώμενη αμοιβή κάθε μελέτης κτηματογράφη- 
σης προκύπτει με βάση τον χαρακτηρισμό των περιοχών 
κάθε υπό κτηματογράφηση Ο.Τ.Α. της μελέτης σύμφωνα 
με τα ακόλουθα: Κάθε περιοχή χαρακτηρίζεται ως αστική ή 
αγροτική. Περαιτέρω, σαφώς προσδιορισμένα τμήματα των 
αστικών περιοχών χαρακτηρίζονται ως πυκνοδομημένα ή 
αραιοδομημένα και σαφώς προσδιορισμένα τμήματα των 
αγροτικών περιοχών, ως μεγάλης ή μικρής κατάτμησης. Σε 
περίπτωση μη ύπαρξης επαρκών πληροφοριών για τον χα¬ 
ρακτηρισμό σαφώς καθορισμένων τμημάτων αστικών ή/και 
αγροτικών περιοχών κατά τα ανωτέρω, ο χαρακτηρισμός 


αυτός δίνεται συνολικά ανά αστική και αγροτική περιοχή 
του υπό κτηματογράφηση Ο.Τ.Α. 

Άρθρο 2 

Εργασίες μελετών κτηματογράφησης 

1. Οι προεκτιμώμενες αμοιβές των μελετών κτημα- 
τογράφησης για τη δημιουργία του Εθνικού Κτημα¬ 
τολογίου, σύμφωνα με τις ισχύουσες διατάξεις του ν. 
2308/1995 και τις εγκεκριμένες τεχνικές προδιαγραφές 
των μελετών αυτών, προϋποθέτουν την εκτέλεση του 
συνόλου των ακόλουθων εργασιών: 

α) εργασίες που απαιτούνται έως και την κατάρτιση 
των τελικών κτηματολογικών πινάκων και διαγραμμά¬ 
των για τη δημιουργία των πρώτων εγγραφών, και β) 
οργάνωση, στελέχωση, εξοπλισμός και λειτουργία των 
Γραφείων Κτηματογράφησης, όπως επίσης και πα¬ 
ροχή των προβλεπόμενων στις ως άνω εγκεκριμένες 
τεχνικές προδιαγραφές υπηρεσιών, εξαιρουμένων, σε 
κάθε περίπτωση, των υπηρεσιών που αφορούν στον 
υπολογισμό, τον έλεγχο καταβολής ή/και τη διαχείριση 
των ηλεκτρονικών μέσων είσπραξης του παγίου τέλους 
κτηματογράφησης, καθώς και στην παραλαβή αιτήσεων, 
στην έκδοση και χορήγηση των προβλεπομένων στην 
παρ. 8 του άρθρου 2 του ν. 2308/1995, όπως ισχύει, 
βεβαιώσεων και στην χορήγηση αντιγράφων από το 
αναλογικό αρχείο της κτηματογράφησης. 

2. Η εκπόνηση των ως άνω εργασιών θα είναι σύμ¬ 
φωνη με τις εγκεκριμένες προδιαγραφές των μελετών 
κτηματογράφησης και με τους κανόνες της τέχνης και 
της επιστήμης. 

3. Για τις αναφερόμενες στην παρ. 1 του παρόντος 
άρθρου εργασίες ορίζονται, ανάλογα με την κατηγορία 
της κτηματογραφούμενης περιοχής και τη διάθεση από 
την Κτηματολόγιο Α.Ε. των δεδομένων των γεωργικών 
μητρώων, που αφορούν σε αγροτικές περιοχές, οι κα¬ 
τωτέρω ενιαίες τιμές: 



ΠΕΡΙΟΧΗ 

ΕΝΙΑΙΑ 
ΤΙΜΗ 
σε ευρώ 

1.1 

Πυκνοδομημένη 
αστική περιοχή 

Δήμοι Αθήνας 
και Θεσσαλονίκης 

20,50 


Λοιπές 

πυκνοδομημένες 
αστικές περιοχές 

24,00 

1.2 

Αραιοδομημένη αστική περιοχή 

30,75 

2.1 

Αγροτική περιοχή με μεγάλη 
κατάτμηση 

47,00 

2.2 

Αγροτική περιοχή με μικρή 
κατάτμηση 

50,00 

2.3 

Αγροτική περιοχή με μεγάλη 
κατάτμηση εφόσον διατίθενται τα 
δεδομένα των γεωργικών μητρώων 

43,00 

2.4 

Αγροτική περιοχή με μικρή 
κατάτμηση εφόσον διατίθενται τα 
δεδομένα των γεωργικών μητρώων 

44,00 


Οι τιμές αυτές ισχύουν : 

α) ανά δικαίωμα γνωστού δικαιούχου καταχωρισμένο 
στην τελική κτηματολογική βάση που έχει δηλωθεί και 
δεν έχει τροποποιηθεί, αλλοιωθεί, μεταβιβασθεί ή κα- 
ταργηθεί από επιγενόμενη πράξη μεταγενέστερη της 
ημερομηνίας τελευταίας ενημέρωσης της κτηματολο- 
γικής βάσης της Ανάρτησης, και 
β) ανά δικαίωμα γνωστού δικαιούχου που έχει δηλω¬ 
θεί και έχει τροποποιηθεί, αλλοιωθεί, μεταβιβασθεί ή 
καταργηθεί από επιγενόμενη πράξη μεταγενέστερη της 
ημερομηνίας τελευταίας ενημέρωσης της κτηματολογι- 
κής βάσης της Ανάρτησης, του οποίου ο τίτλος κτήσης 
είναι προγενέστερος της ημερομηνίας αυτής. 


4. Οι τιμές ανά κατηγορία περιοχής της ανωτέρω παρ. 
3 (1.1, 1.2, 2.1, 2.2, 2.3 και 2.4) μειώνονται κατά ποσοστό 
τριάντα τοις εκατό (30%). 

α) για κάθε δικαίωμα γνωστού δικαιούχου, καταχωρι¬ 
σμένο στην τελική κτηματολογική βάση, που έχει προέλ- 
θει από τροποποίηση, αλλοίωση, μεταβίβαση ή κατάρ¬ 
γηση δικαιώματος της ανωτέρω παραγράφου 3 περ. β 
και για αριθμό δικαιωμάτων επιπλέον του αθροίσματος 
των δικαιωμάτων των περ. α και β της παραγράφου 3, 

β) για κάθε δικαίωμα, για το οποίο δεν έχει υποβλη¬ 
θεί δήλωση, αλλά τα στοιχεία του δικαιούχου και του 
δικαιώματος έχουν προκύψει από την επεξεργασία των 
στοιχείων, τα οποία συλλέχθηκαν κατά τη διαδικασία 
της κτηματογράφησης σύμφωνα με το άρθρο 3 του ν. 
2308/1995, όπως ισχύει και έχουν συμπεριληφθεί στην 
τελική κτηματολογική βάση, παρά το γεγονός ότι τα εν 
λόγω ακίνητα ενδέχεται να εμφανίζονται ως αγνώστου 
δικαιούχου στις πρώτες εγγραφές και 

γ) για ένα δικαίωμα αγνώστου δικαιούχου ανά γεω- 
τεμάχιο για το οποίο δεν έχει υποβληθεί δήλωση αλλά 
έχει συμπεριληφθεί στην τελική κτηματολογική βάση, 
και για αριθμό δικαιωμάτων επιπλέον του αριθμού των 
γεωτεμαχίων για τα οποία υποβλήθηκε δήλωση αλλά 
δεν κατέστη δυνατός ο εντοπισμός τους. 

5. Εξαιρετικώς ισχύουν οι ορισθείσες στην παρ. 3 του 
παρόντος άρθρου τιμές ανά κατηγορία περιοχής για ένα 
(1) δηλωθέν και καταχωρισμένο στην τελική κτηματολο- 
γική βάση δικαίωμα δουλείας των περ. α και β της παρ. 

3 του παρόντος άρθρου ανά δουλεύον γεωτεμάχιο και 
δικαιούχο, ανεξαρτήτως της εγγραφής του επί περισσο¬ 
τέρων ακινήτων στην περίπτωση σύστασης διηρημένων 
ιδιοκτησιών επί του γεωτεμαχίου. Οι λοιπές εγγραφές 
των εν λόγω δουλειών στην τελική κτηματολογική βάση 
δεν προσμετρώνται στα δικαιώματα της περ. α της παρ. 

4 του παρόντος άρθρου. 

6. Εξαιρετικώς, ισχύουν για κάθε ένα (1) από τα πεντα¬ 
κόσια (500) πρώτα εξ αδιαιρέτου δικαιώματα των μελών 
συνεταιρισμού επί γεωτεμαχίων του συνεταιρισμού, τα 
οποία είναι καταχωρισμένα στην τελική κτηματολο- 
γική βάση, οι αντίστοιχες ανά κατηγορία της παρ. 3 
του παρόντος άρθρου, τιμές για κάθε περίπτωση των 
παρ. 3 και 4 του άρθρου 2 του παρόντος Κανονισμού. 
Οι προαναφερθείσες τιμές μειώνονται κατά ποσοστό 
ενενήντα τοις εκατό (90%) για κάθε ένα (1) επιπλέον 
των πεντακοσίων (500) δικαιωμάτων. 

7. Στην περίπτωση προκήρυξης της ανάθεσης τμή¬ 
ματος του έργου της κτηματογράφησης, σύμφωνα με 
τις εγκεκριμένες τεχνικές προδιαγραφές των μελετών 
δημιουργίας ψηφιακών βάσεων δεδομένων ενεργών τίτ¬ 
λων των υποθηκοφυλακείων των αστικών κέντρων, οι 
ανωτέρω τιμές των περ. α και β της παρ. 3 του παρό¬ 
ντος άρθρου μειώνονται κατά το ποσό των 6,08 ευρώ 
ανά δικαίωμα καταχωρούμενο στην τελική ψηφιακή 
βάση δεδομένων ενεργών τίτλων των υποθηκοφυλα¬ 
κείων των αστικών κέντρων. Το ποσό αυτό αντιστοιχεί 
στην τιμή μονάδος των 6,21 ευρώ που προβλέπεται από 
την 9410/01.03.2007 απόφαση του Υπουργού ΠΕ.ΧΩ.Δ.Ε 
(Φ.Ε.Κ. 361Β'/16.03.2007) για το προαναφερθέν έργο, απο- 
μειούμενο κατά 0,13 ευρώ για τις εργασίες ανάκτησης 
των δεδομένων του εν λόγω έργου για την συνέχιση 
της κτηματογράφησης. 

Άρθρο 3 

Λειτουργία Γραφείου Κτηματογράφησης 

Γ ια τη λειτουργία του Γ ραφείου Κτηματογράφησης 
και την τήρηση ενήμερης της κτηματολογικής βάσης, σε 
περίπτωση παράτασης του αρχικού συμβατικού χρόνου, 
χωρίς υπαιτιότητα του αναδόχου, και ειδικότερα για: 

α) τη λειτουργία των Γραφείων Κτηματογράφησης 
και την παροχή των υπηρεσιών που προβλέπονται στις 
εγκεκριμένες τεχνικές προδιαγραφές των μελετών κτη- 
ματογράφησης, και 

β) την ενημέρωση, συμπλήρωση, διόρθωση και ανα¬ 
μόρφωση της κτηματολογικής βάσης σύμφωνα με τα 
προβλεπόμενα στο ν. 2308/1995, όπως κάθε φορά ισχύει, 
και τις ισχύουσες τεχνικές προδιαγραφές. 

Ορίζονται, ανά μήνα λειτουργίας και ανά κατηγορία 
περιοχής, οι κατωτέρω ενιαίες τιμές ανά δικαίωμα της 
περ. α της παρ. 3 και της περ. α της παρ. 4 του παρό¬ 
ντος άρθρου: 



ΠΕΡΙΟΧΗ 

ΕΝΙΑΙΑ ΤΙΜΗ 
€ / δικαίωμα 

3.1 

Πυκνοδομημένη αστική περιοχή 

0,10 € 

3.2 

Αραιοδομημένη αστική περιοχή 

0,10 € 

3.3 

Αγροτική περιοχή με μεγάλη 
κατάτμηση 

0,06 

3.4 

Αγροτική περιοχή με μικρή 
κατάτμηση 

0,06 


Άρθρο 4 

Ενημέρωση της ψηφιακής κτηματολογικής 
βάσης με διοικητικές πράξεις 
που κυρώνονται μετά την ανάρτηση 

Γ ια το σύνολο των εργασιών, που απαιτούνται για την 
ενσωμάτωση στην κτηματολογική βάση των στοιχείων 
των διοικητικών πράξεων, που κυρώνονται μετά την ημε¬ 
ρομηνία τελευταίας ενημέρωσης της κτηματολογικής 
βάσης της ανάρτησης, (πράξεις εφαρμογής, αναδασμοί, 
απαλλοτριώσεις κ,λπ), ορίζεται ανά αντικατασταθέν δι¬ 
καίωμα καταχωρισμένο στην κτηματολογική βάση της 
ανάρτησης, που εμπίπτει εντός των ορίων της διοικη¬ 
τικής πράξης, το 100% της αντίστοιχης τιμής σύμφωνα 
με τα προβλεπόμενα στα προηγούμενα άρθρα. 

Σε περίπτωση πράξης εφαρμογής, για κάθε δικαίωμα 
γνωστού δικαιούχου, εντός των ορίων της εν λόγω δι¬ 
οικητικής πράξης, το οποίο είναι καταχωρισμένο στην 
τελική κτηματολογική βάση, η τιμή της παρ. 3 του άρ¬ 
θρου 2 του παρόντος μειώνεται κατά ποσοστό 60%. 

Σε περίπτωση αναδασμού ή απαλλοτρίωσης, για κάθε 
δικαίωμα γνωστού δικαιούχου, εντός των ορίων της 
αντίστοιχης διοικητικής πράξης, το οποίο είναι κατα¬ 
χωρισμένο στην τελική κτηματολογική βάση, η τιμή της 
παρ. 3 του άρθρου 2 του παρόντος μειώνεται κατά 
ποσοστό 80%. 

Τα δικαιώματα του παρόντος άρθρου δεν προσμε- 
τρώνται στα δικαιώματα του άρθρου 2. 

Άρθρο 5 

Τελικές διατάξεις 

1. Ο παρών Κανονισμός ισχύει και στην περίπτωση αλ¬ 
λαγών μικρής κλίμακας ή τεχνικού και λεπτομερειακού 


χαρακτήρα που επιφέρονται από την Κτηματολόγιο Α.Ε. 
στις διατάξεις των παραρτημάτων των εγκεκριμένων 
τεχνικών προδιαγραφών μελετών κτηματογράφησης. 

2. Οι διατάξεις του παρόντος Κανονισμού δεν τροπο¬ 
ποιούν, αντικαθιστούν ή καταργούν τις διατάξεις του 
Κανονισμού Προεκτιμώμενων Αμοιβών της Κτηματολό¬ 
γιο Α.Ε. για τις μελέτες δημιουργίας ψηφιακών βάσεων 
δεδομένων ενεργών τίτλων των υποθηκοφυλακείων των 
αστικών κέντρων (Β' 361/2007). 

3. Ο παρών Κανονισμός αναθεωρείται ετησίως σύμ¬ 
φωνα με τις διατάξεις του άρθρου 4 παρ.7 του ν. 
3316/2005. 

Β. Η απόφαση αυτή εφαρμόζεται στους διαγωνισμούς 
που προκηρύσσονται από την Κτηματολόγιο Α.Ε. από τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 28 Αυγούστου 2007 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθμ. Υ4α/1593 Γ.Π (6) 

Μετατροπή θέσης κλάδου γιατρών ΕΣΥ στο Γ.Ν.Α. 

ΚΟΡΓΙΑΛΕΝΕΙΟ- ΜΠΕΝΑΚΕΙΟ» ΕΕΣ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Των άρθρων 6 και 11 του ν. 2889/2001 «Βελτίωση 
και εκσυγχρονισμός του Εθνικού Συστήματος Υγείας 
και άλλες διατάξεις» (Φ.Ε.Κ. 37/Α72001). 

β) Του νόμου 3329/2005 « Εθνικό Σύστημα Υγείας και 
Κοινωνικής Αλληλεγγύης και λοιπές διατάξεις» (Φ.Ε.Κ. 
81/Α72005). 

γ) Του άρθρου 25 (παρ. 1) του ν. 1397/1983 «Εθνικό 
Σύστημα Υγείας» ( Φ.Ε.Κ. 143/Α71983). 

δ) Του άρθρου 34 του ν. 2519/1997 (Φ.Ε.Κ. 165/Α7 
1997). 

ε) Του π.δ/τος 87/1986 «Ενιαίο πλαίσιο Οργάνωσης 
Νοσοκομείων» (Φ.Ε.Κ. 32/Α'). 

στ) Το άρθρο 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθη¬ 
κε με το άρθρο πρώτο του π.δ/τος 63/2000 (Α' 98) και 
το γεγονός ότι από την εφαρμογή των διατάξεων της 
απόφασης δεν θα προκληθεί επιπλέον δαπάνη σε βάρος 
του κρατικού προϋπολογισμού. 

ζ) Του π.δ/τος 103/2004 «Περιορισμός συναρμοδιό- 
τητας Υπουργού Εσωτερικών, Δημόσιας Διοίκησης και 
Αποκέντρωσης κατά την έκδοση διοικητικών πράξεων» 
(Φ.Ε.Κ. 70/Α'). 

2. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών (Φ.Ε.Κ. 1432/Β'), όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
όμοια (Β' 204/2006). 

3. Το απόσπασμα της 3ης/19.6.2007 Συνεδρίασης του 
ΚΕΣΥΠΕ, αποφασίζουμε: 

Η μία (1) κενή θέση κλάδου γιατρών ΕΣΥ, ειδικότητας 
Νευρολογίας και βαθμού Επιμ. Α', που συστάθηκε με τις 
διατάξεις της υπ’ αριθμ. Α3β ΟΙΚ 7068/4.6.1984 κοινής 
υπουργικής απόφασης (Φ.Ε.Κ. 382/Β’) και κατανεμήθηκε 
στο Γ.Ν.Α. ΚΟΡΙΊΑΛΕΝΕΙΟ-ΜΠΕΝΑΚΕΙΟ ΕΕΣ, μετατρέ- 
πεται με την παρούσα σε μια θέση του ιδίου κλάδου 
και ειδικότητας, βαθμού Επιμ. Β', για την κάλυψη των 
αναγκών του ίδιου νοσοκομείου. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 28 Αυγούστου 2007 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΓΕΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Π. ΔΟΥΚΑΣ ΔΗΜ. ΑΒΡΑΜΟΠΟΥΛΟΣ 

-♦- 

Αριθμ. Υ4α/147860/06 (7) 

Ανακατανομή θέσεων κλάδου γιατρών ΕΣΥ. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του π.δ/τος 95/2000 (Φ.Ε.Κ. 76/ 
Α710.3.2000) «Οργανισμός του Υπουργείου Υγείας και 
Πρόνοιας», όπως τροποποιήθηκε και συμπληρώθηκε με 
το π.δ/γμα 299/2000 (Φ.Ε.Κ. 240/Α'/2000). 

2. Τις διατάξεις της παρ. 11 του άρθρου 28 του ν. 
2646/1998 «Ανάπτυξη του Εθνικού Συστήματος Κοινωνι¬ 
κής Φροντίδας και άλλες διατάξεις» (Φ.Ε.Κ. 236/Α798). 

3. Το άρθρο 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα, που κωδικοποιήθηκε 
με το άρθρο πρώτο του π.δ/τος 63/2005 (Α' 98) και 
το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος 
του κρατικού προϋπολογισμού. 

4. Τις διατάξεις του π.δ/τος 103 (Φ.Ε.Κ. 70/Α73.3.2004) 
«Περιορισμός της συναρμοδιότητας του Υπουργού Εσω¬ 
τερικών, Δημόσιας Διοίκησης και Αποκέντρωσης, κατά 
την έκδοση διοικητικών πράξεων». 

5. Τις υπ’ αριθμ. 7 της 198ης Ολομ./25.8.2005 και 7 της 
209ης Ολομ./19.4.2007 αποφάσεις του ΚΕΣΥ. 

6. Το υπ’ αριθμ. 14/3.10.2006 απόσπασμα πρακτικών 
του Δ.Σ. του Γ.Ν.Α. «Γ. ΓΕΝΝΗΜΑΤΑΣ». 

7. Την υπ’ αριθ. 176/25.5.2006 απόφαση του Δ.Σ. του 
Γ.Ν.Α. ΕΛΠΙΣ, αποφασίζουμε: 

Α. Η μία (1) θέση κλάδου γιατρών ΕΣΥ, ειδικότητας 
Αιματολογίας ή Ιατρικής Βιοπαθολογίας ή Παθολογίας 


για τη Μονάδα Αιμοδοσίας και βαθμού Επιμελητή Α' που 
έχει συσταθεί με την υπ’ αριθμ. Α3β/6274/88 (Φ.Ε.Κ. 311/ 
Β'/1988) Απόφαση, στο Γ εν. Νοσοκομείο Αθηνών «Η ΕΛ¬ 
ΠΙΣ», μεταφέρεται με την παρούσα στο Γ εν. Νοσοκομείο 
Αθ. «Γ. ΓΕΝΝΗΜΑΤΑΣ» και προστίθεται στον οργανισμό 
του εν λόγω Νοσοκομείου (με ταυτόχρονη μεταφορά 
του ιατρού που την κατέχει). 

Β. Η μία (1) κενή θέση κλάδου γιατρών ΕΣΥ, ειδικότητας 
Αιματολογίας ή Ιατρικής Βιοπαθολογίας ή Παθολογίας 
για τη Μονάδα Αιμοδοσίας και βαθμού Επιμελητή Α' 
που έχει συσταθεί με την αριθ. Α3β/οικ. 5621/89 (Φ.Ε.Κ. 
252/Β'/1989) Απόφαση στο Γεν. Νοσοκομείο Αθ. «Γ. ΓΕΝ¬ 
ΝΗΜΑΤΑΣ» μεταφέρεται με την παρούσα στο Γ εν. Νοσο¬ 
κομείο Αθ. «Η ΕΛΠΙΣ» και προστίθεται στον οργανισμό 
του εν λόγω Νοσοκομείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυ γούστου 2007 

Ο ΥΠΟΥΡΓΟΣ 

ΔΗΜ. ΑΒΡΑΜΟΠΟΥΛΟΣ 
-♦- 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στην ΑΡΓΥΡΟ ΦΑΝΟΥΡΙΑΔΟΥ του Γε¬ 
ωργίου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 5075/8.8.2007 απόφαση του Νομάρχη 
Αθηνών χορηγείται στην ΦΑΝΟΥΡΙΑΔΟΥ ΑΡΓΥΡΟ του 
Γεωργίου, άδεια άσκησης επαγγέλματος Κοινωνικού 
Λειτουργού. 

Με εντολή Νομάρχη 

Η Εντεταλμένη Σύμβουλος 
ΛΙΛΙΚΑ ΒΑΣΙΛΑΚΟΥ 

-♦- 

Ο) 

Χορήγηση άδειας ασκήσεως επαγγέλματος Κοινωνικού 
Λειτουργού στην Μαρία Συγγούνη του Κων/νου. 

Ο ΝΟΜΑΡΧΗΣ ΕΥΡΥΤΑΝΙΑΣ 

Με την υπ’ αριθμ. ΦΖ8Α/ οικ.989 από 23.8.2007 από¬ 
φαση του Νομάρχη Ευρυτανίας χορηγείται στην Μαρία 
Συγγούνη του Κων/νου άδεια ασκήσεως επαγγέλματος 
Κοινωνικού Λειτουργού. 

Ο Νομάρχης 

ΚΩΝΣΤΑΝΤΙΝΟΣ ΚΟΝΤΟΓΕΩΡΓΟΣ 

